ai4bharat/Pralekha huggingface dataset:
وزیراعظم کا دفتر
وزیراعظم نے چھتیس گڑھ کے ضلع بالودہ بازار- بھاٹاپارا میں ایک حادثے میں ہوئے جانوں کے اتلاف پرتعزیت کی ہے
انھوں نے متاثرین کے لئے پی ایم این آرایف سے نقدامداکا اعلان کیاہے
وزیراعظم جناب نریندرمودی نے چھتیس گڑھ کے ضلع بالودہ بازار-بھاٹا پارا میں ایک حادثے میں ہوئے جانوں کے نقصان پراپنے گہرے رنج وغم کا اظہارکیاہے ۔ جناب مودی نے اس سڑک حادثے کے متاثرین کے لئے ، وزیر اعظم کے قومی راحتی فنڈ  سے نقد امدادکا بھی اعلان کیاہے ۔
وزیراعظم کے دفترنے ٹوئیٹ کیا:
‘‘چھتیس گڑھ کے بالودہ بازار –بھاٹاپارا ضلع میں ہوئے سڑک حادثے میں جانوں کے نقصان پر دکھ ہواہے ۔ سوگوار کنبوں سے تعزیت –زخمیوں کی جلد صحت یابی کے لئے دعاگوہوں : PM @narendramodi’’۔
‘‘بالودہ بازار –بھاٹاپارا ضلع میں ہوئے اس حادثے میں مرنے والوں کے لواحقین کو پی ایم این آرایف سے دو-دو لاکھ روپے کی نقدامداد دی جائے گی ۔ زخمیوں کوپچاس –پچاس ہزارروپے دئیے جائیں گے ۔ PM @narendramodi’’۔
قانون اور انصاف کی وزارت
کمزور طبقوں کے لئے کم لاگت والی قانونی سہولت
حکومت دلتوں، پسماندہ طبقوں اور معاشرے کے دیگر کمزور طبقات کے لئے انصاف تک رسائی کو یقینی بنانے کے لئے ہر ممکن کوشش کر رہی ہے۔ لیگل سروسز اتھارٹیز  ایکٹ 1987 کے تحت نیشنل لیگل سروسز اتھارٹی کا قیام عمل میں لایا گیا تاکہ ایکٹ کے سیکشن 12 کے تحت آنے والے مستفیدین سمیت معاشرے کے کمزور طبقات کو مفت اور عمدہ قانونی خدمات مہیا کی جا سکیں اور معاشرے کا کوئی بھی فرد مالی طور پر یا کسی اور معذوری کے سبب انصاف حاصل کرنے میں نا کام نہ ہو سکے اور لوک عدالتوں کے ذریعے بھی مساوی مواقع کی بنیاد پر انصاف کو یقینی بنایا جائے۔
اسی مقصد کے لئے تعلقہ عدالت کی سطح سے سپریم کورٹ تک قانونی خدمات کے ادارے قائم کئے گئے ہیں۔ قانونی خدمات کی اتھارٹیز کے ذریعے جو سرگرمیاں اور پروگرام عمل میں لائے گئے ان میں قانونی امداد اور صلاح، قانونی بیداری کے پروگرام، قانونی خدمات کے کیمپ اور تفویض اختیارات ، قانونی خدمات کلینک، قانونی خواندگی کلب، لوک عدالت اور متاثرہ کے معاوضے کی اسکیم وغیرہ شامل ہیں۔
انصاف کے لئے تیزی سے اور مادی طور پر رسائی کے لئے نیشنل لیگل سروسز اتھارٹی  نے اینڈرائڈ پر قانونی خدمات کا موبائل ایپ قائم کیا ہے تاکہ عام شہری تیزی سے قانونی خدمات حاصل کر سکیں۔
اس کے علاوہ انصاف تک رسائی و یقینی بنانے کےلئے ایک اسکیم حکومت ہند نے شروع کی ہے، جس کا نام ‘ ہندوستان میں انصاف تک رسائی کی اختراعی اسکیم’ ہے اور اس کا مقصد ٹیلی لاء کے ذریعے قانونی چارہ جوئی سے پہلے کے مرحلے میں قانونی امداد اور صلاح فراہم کرنا، تمام لوگوں تک رسائی، نیائے بندھو پروگرام کے ذریعے قانونی خدمات کی فراہمی وغیرہ ہیں۔
یہ اطلاع قانون اور انصاف کے وزیر جناب کرن رجیجو نے آج لوک سبھا میں ایک تحریری جواب میں دی۔۔۔
وزارت سیاحت
لداخ کیلئے ایک نئی سیاحتی پالیسی تیار کرنے کیلئے وزارت سیاحت مکمل تعاون فراہم کرے گی:جناب پرہلاد سنگھ پٹیل
نئی دہلی،05ستمبر 2019 ؍ لیہہ کے کے اپنے دورے کے تیسرے دن ثقافت اور سیاحت کے وزیر مملکت ْجناب پرہلاد سنگھ پٹیل نے لداخ میں سیاحت کے سیکٹر سے منسلک تمام مقامی شراکت داروں کے ساتھ ایک میٹنگ کی ۔ اس میٹنگ میں ڈی جی ٹورزم محترمہ مناکشی شرما ،اے ڈی جی ٹورزم محترمہ روپندر برار،پرنسپل سکریٹری ٹورزم  ،جناب نوین کمار چودھری اور وزارت سیاحت کے سینئر افسران اور مقامی اداروں کے عہدیداران موجود تھے۔
اس موقع پر اظہار خیال کرتے ہوئے وزیر موصوف نے کہا کہ سیاحت کی وزارت لداخ کیلئے ایک نئی ٹورزم پالیسی وضع کرنے کے لئے مقامی انتظامیہ کو مکمل تعاون فراہم کرے گی۔ وزیر موصوف نے انہیں یقین دلایا کہ اگر ضرورت پڑی تو وزارت کے افراد ہر مہینے انہیں تعاون فراہم کرنے کیلئے لداخ کا دورہ کریں گے اور اس سلسلے میں ان کی مدد کیا کریں گے۔
جناب پرہلاد سنگھ نے کہا کہ فی الحال لداخ خطے میں محکمہ آثار قدیمہ  کے تحفظ والے صرف 14 یادگار عمارتیں ہیں۔ وزارت کی خواہش ہے کہ اس تعداد میں دوگنا اور تین گنا اضافہ ہو۔ انہوں نے مزید کہا کہ لیہہ اور کارگل کے علاقوں میں متعدد نامعلوم اہم یادگار عمارتیں ہیں ، جن کا تحفظ اے ایس آئی کے ذریعے کیا جا سکتا ہے۔
میٹنگ میں مقامی شراکت داروں نے لداخ کا دورہ کرنے اور ان کے ساتھ مفید میٹنگ کا انعقاد کرنے کے لئےوزارت کے اقدام کی تعریف کی۔ انہوں نے متعدد معاملات مثلاً بہتر کنکٹیوٹی ، بنیادی ڈھانچے ،سیاحت کی صنعت کو فروغ دینے ، ٹیکس میں چھوٹ ،گاؤں کی سیاحت اورایڈوینچر ٹورزم کو فروغ دینے کیلئے حکومت ہند کی جانب سے مدد کا مطالبہ کیا۔ مرکزی وزیر نے انہیں یقین دلایا کہ ان کی وزارت اور حکومت ہند نے ان کے مطالبات کو سنجیدگی سے لیا ہےاور لداخ کو مکمل تعاون فراہم کیا جائے گا تاکہ معیاری سیاحت کو یہاں فروغ حاصل ہو سکے اور اسے دنیا میں سیاحوں کے لئے بہترین سیاحتی مقامات میں سے ایک مقام بنایا جا سکے ۔
میٹنگ کی شروعات وزارت سیاحت کے جوائنٹ ڈائریکٹر جنرل جناب وکاس رستوگی کے ذریعے لداخ خطے میں سیاحت کو فروغ دینے کے لئے تیار کردہ روڈ میپ سے متعلق پیش کردہ ایک پرزنٹیشن کے ساتھ ہوا۔ اس پرزنٹیشن میں اس بات کو اجاگر کیا گیا کہ لداخ کے پاس دنیا بھر سے سیاحوں کو راغب کرنے کی پوری صلاحیت موجودہےاور بہتر منصوبہ بندی کےذریعے ہمیں اس موقع سے فائدہ اٹھانے کی ضرورت ہے۔ انہوں نے کہا کہ لداخ کو بےمثال بھارت مہم کے تحت ایک خصوصی مقام عطا کیا گیا ہے اور متعدد پلیٹ فارم کے ذریعے ہم دنیا بھر میں اس کو فروغ دینے پرمزید توجہ مرکوز کریں گے۔
وزیراعظم کا دفتر
وزیر اعظم نریندر مود ی کا حکومت گجرات کے سابق وزیرآنجہانی بھاگو بھائی پٹیل کے انتقال پر اظہار تعزیت
نئی دہلی۔ 26 جون وزیر اعظم جناب نریندر مودی نے حکومت گجرات کے سابق وزیر جناب بھاگو بھائی پٹیل کے انتقال پر گہرے رنج و غم کا اظہار کیا ہے۔ وزیر اعظم نے کہا کہ عوامی خدمات کے شعبہ میں جناب پٹیل کے تعاون کو ہمیشہ یاد رکھا جائے گا۔
وزیر اعظم نے اپنے ایک ٹویٹ میں کہا : ’’ میں گجرات کے سابق وزیر جناب بھاگو بھائی پٹیل کے سانحہ ارتحال پر گہرے رنج و غم کا اظہار کرتا ہوں۔ عوامی خدمات میں ان کے تعاون کو ہمیشہ یاد رکھا جائے گا۔ ان کی روح کو شانتی ملے اور سوگوار خاندان کے تئیں میری تعزیت۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6911
(
ماحولیات، جنگلات اور موسمیاتی تبدیلی کی وزارت
چیتا کو بھارت واپس لانے کے پروگرام میں ملک بھر سے 10,062 طلبہ نے حصہ لیا
نیشنل میوزیم آف نیچرل ہسٹری، نئی دہلی، جو وزارت ماحولیات، جنگلات اور آب و ہوا کی تبدیلی کے ماتحت دفتر ہے اور میسورو، بھوپال، بھوبنیشور اور سوائی مادھوپور میں واقع اس کے علاقائی عجائب گھروں نے چیتا کو بھارت کے قدرتی ورثے میں واپس لانے کے بارے میں بیداری پروگرام کا انعقاد کیا۔
یہ بیداری پروگرام 14 سے 18 فروری 2023 تک منعقد کیا گیا تھا اور ملک بھر سے 10,062 طلبہ نے اس میں حصہ لیا تھا۔
صحت اور خاندانی بہبود کی وزارت
کووڈ19 پر اپ ڈیٹ
سرگرم معاملوں کی تعداد کے مقابلے میں ٹھیک ہوئے معاملات کی تعداد 1.75 زیادہ
ٹھیک ہوئے معاملات اور فعال معاملات کے درمیان گیپ/خلا2 لاکھ ہوئی
قومی ریکوری شرح میں بہتری ہوکر یہ 62.09 پر پہنچی
نئی دہلی،9 جولائی 2020/ ایک اہم کامیابی کے طور پر ٹھیک ہوئے لوگوں کی تعداد کووڈ-19 کے سرگرم معاملوں کی تعداد سے 206588 زیادہ ہے۔ سرگرم معاملوں کے مقابلے میں ٹھیک ہوئے لوگوں کی تعداد 1.75 گنا  زیادہ ہے۔ گزشتہ 24 گھنٹوں کے دوران کل 19574 مریض ٹھیک ہوئے ہیں اور اس طرح آج تک کووڈ-19 سے ٹھیک ہونے والے مریضوں کی کل تعداد 476377 ہوگئی ہے۔ یہ گھر گھر جاکر رابطے کا پتہ لگانے ، ابتدائی تشخیص کرنے اور آئسولیشن کے ساتھ ساتھ کووڈ -19 معاملوں کے وقت پراور موثر کلینکل ٹریٹمنٹ کے ذریعہ نگرانی پر توجہ مرکوز کرنے کا نتیجہ ہے۔ موجودہ وقت میں 269789 سرگرم معاملے ہیں اور تمام معاملے انتہائی نگہداشت والے طبی دیکھ بھال میں رکھے گئے ہیں۔
ہندستان میں کووڈ-19 ریکوری شرح بھی لگاتار بڑھ رہی ہے ۔ کووڈ 19 مریضوں کے ٹھیک ہونے کی شرح  آج بڑھ کر 62.09 فی صد ہوگئی ہے۔
صرف تعداد کی بنیاد پر دیگر ملکوں کے ساتھ ہندستان کا مقابلہ کرنا صحیح نہیں ہے ۔ ہندستان میں فی ملین آبادی پر 145.5 معاملے ہیں جو دنیا میں سب سے کم میں سے ایک ہے۔ کنٹرولڈ اور بفر زون کا سرگرمی کا طے کرنا، زیادہ ٹسٹ ، شروعات میں اور وقت پر پتہ لگانا، کلینکل پروٹوکول پرعمل اور بہتر آئی سی یو /اسپتال کے انتظام کی وجہ سےہندستان دنیا کے ان ملکوں میں سے ایک ہے۔ جہاں اس وبا سےسب سے زیادہ اموات ہوئی ہیں۔ ہندستان میں فی ملین آبادی پر 15.31 اموات ہوئی ہیں۔ جس کی بنیاد پر شرح اموات 2.75 فی صد ہے جبکہ عالمی سطح پر فی ملین آبادی پر 68.7 اموات ہوئی ہیں۔
ہندستان میں یومیہ ٹیسٹنگ میں بھی اضافہ ہورہا ہے۔ گزشتہ 24 گھنٹوں کے دوران 267061 نمونوں کی جانچ کی گئی ہے۔ اب تک کووڈ -19 کی تشخیص کےلئے 10740832 نمونوں کی جانچ کی جاچکی ہے۔
صحت اور خاندانی بہبود کی وزارت اور آئی سی ایم آر کے ذریعہ کی گئی کوششوں کے نتیجے میں ٹسٹنگ لیبارٹریز کی موثر طریقے سے توسیع ہوئی ہے۔ کل 1132 لیبارٹریز میں سے سرکاری شعبے کی 805 اور 327 نجی لیبارٹریز کام کررہی ہیں۔
تفصیلات درج ذیل ہیں۔
رئیل ٹائم آر ٹی پی سی آر پر مبنی ٹیسٹنگ لیباٹریز603 
ٹریو نیٹ پر مبنی ٹیسٹنگ لیبارٹریز 435
سی بی این اے اے ٹی پر مبنی ٹیسٹنگ لیبارٹریز 94 
کووڈ-19 سے متعلق تکنیکی معاملوں ، رہنما ہدایات اور مشوروں کے بارے میں تمام مصدقہ اور تازہ ترین جانکاری کے لئے درج ذیل پتوں پر رابطہ کریں۔
https://www.mohfw.gov.in/اور@MoHFW_INDIA.
کووڈ-19 سے متعلق تکنیکی سولاات کو.covid19[at]gov[dot]in پر اور دیگر سوالات کوncov2019[at]gov[dot]in پر ای میل اور@CovidIndiaSeva . پر ٹوئیٹ کیا جاسکتا ہے۔
کووڈ19 سےمتعلق کسی بھی معلومات کے لئے وزارت صحت اور خاندانی بہبود ہیلپ لائن نمبر 23978046-11-91+ یا 1075  نمبر پرکال کریں۔
کووڈ-19 پر ریاستوں/مرکز کے زیرانتظام علاقوں کے ہیلپ لائن نمبروں کی فہرست ْ پر https://www.mohfw.gov.in/pdf/coronvavirushelplinenumber.pdf .دستیاب ہے۔
م ن۔ ش ت ۔ ج
Uno-3809
(
وزارت دفاع
ہندوستانی فوج نے کووڈ کے معاملوں میں اضافے سے نمٹنے کے لئے دہلی چھاؤنی میں اسپتال سہولتوں میں اضافہ کیا
نئی دہلی،28؍اپریل : قوم کی بے لوث خدمت کی اپنی قدروں کو برقرار رکھتے ہوئے ہندوستانی فوج نے جنگی پیمانے پر کووڈ سے متعلق بہت سی سہولیات قائم کی ہیں، تاکہ سرکردہ اور ریٹائرڈ فوجیوں اور ان کے وارثین کو کئی مقامات پر طبی امداد فراہم کی جاسکے۔ اس طرح کی ایک سہولت بیس اسپتال دہلی چھاؤنی میں قائم کی گئی ہے ، جہاں پورے اسپتال کو کووڈ اسپتال میں منتقل کردیا گیا ہے اور سبھی آنے والے مریضوں کو اہم دیکھ بھال فراہم کرنے کے لئے جامع انتظامات کئے گئے ہیں۔
عالمی وبا کی موجودہ لہر کے شروع ہونے پر بیس اسپتال نے 340 کووڈ بستر فراہم کئے ہیں ، جس میں 250 بستروں کو آکسیجن دیا گیا ہے۔ کووڈ کے معاملوں میں اضافے کی وجہ سے ، اضافی صلاحیتوں کے لئے اس وسیلے کو بہت زیادہ پھیلا یا جا رہا ہے۔ سب بستروں کے بھرے ہوئے ہونے کے باوجود ٹراما سینٹر میں مریض اس گنجائش سے زیادہ علاج کر ا رہے ہیں، کیونکہ بستروں کے لئے انتظار کرنے کی اپنی خواہش حاصل کرلی ہے۔ 650 کووڈ بستروں کی گنجائش کو وسعت دینے کے لئے ایک منصوبہ شروع کیا گیا ہے جن میں سے 30 اپریل 2021 تک 450 بستروں کو آکسیجن سے لیس کیا جائے گا۔ 29 اپریل 2021 تک انٹینسو کیئر یونٹ  کو بھی 12 بستروں سے بڑھا کر 35 آئی سی یو بستر تک کیا جا رہا ہے۔ توسیع کے اگلے مرحلے میں جون 2021 کے دوسرے ہفتے تک موجودہ بستروں کی گنجائش بڑھائی جارہی ہے اور یہ تعداد 900 بستروں تک پہنچ جائے گی، جس میں آکسیجن کا انتظام کیا گیا ہے۔
مریض کے مؤثر علاج کے لئے ایک خصوصی میڈیکل ٹیم کے تحت ایک نئی کووڈ او پی ڈی ہوم آئیسولیشن، تفتیش ، علاج کا مشورہ اور ایک سنگل چھت کے نیچے داخلے کے لئے پازیٹو مریضوں کی اسکریننگ کے لئے 24 گھنٹے کام کر رہی ہے۔ یہ ٹیم روز انہ بنیاد پر لگ بھگ 500 مریضوں کی جانچ کرتی ہے اور انہیں مناسب طبی مشورہ فراہم کرتی ہے۔ اس کوشش کا مقصد اس بات کو یقین بنانا ہے کہ تمام نازک مریضوں کو مناسب علاج فراہم ہو۔
ایک اور پہل کے تحت ایک سینئر آفیسر کے تحت ایک کووڈ ٹیلی کنسل ٹینسی اور انفارمیشن مینجمنٹ سیل ہفتے میں 24 گھنٹے کام کر رہا ہے۔ یہ سیل طبی مشورے کے ساتھ ساتھ داخل مریضوں کے بارے میں معلومات فراہم کر رہا ہے۔ اوسطاً ا س سیل کے ذریعے 1200 سے 1300 فون کال وصول کرتا ہے، جس میں وہ یہ بتاتا ہے کہ اس سہولت سے بڑے پیمانے پر لوگوں نے فائدہ اٹھایا۔ اس سیل کے ذریعے جن دیگر کاموں کو انجام دیا جا رہا ہے ان میں ماہرین کے طبی مشورے سمیت ٹیلی فون صلاح ومشورہ داخل مریضوں کے بارے میں رشتے داروں کو تازہ جانکاری ، بستر کی دستیابی ؍ داخلے سے متعلق گائڈ ینس، کووڈ ٹیسٹ رپورٹ ، مریضوں ؍ رشتے داروں کی ذاتی درخواستوں سے تال میل ، کووڈ ٹیکہ کاری سے متعلق معلومات وغیرہ شامل ہیں۔
شہری حسب ذیل نمبروں کا استعمال کرکے اس سہولت کو حاصل کرسکتے ہیں؛
011-25683580
011-25683585
011-25683581
 37176
بھارتی فوج روزانہ معاملوں میں غیر معمولی اضافے کی وجہ سے پیدا ہونے والی بڑھتی ہوئی ضرورتوں کو پورا کرنے کے لئے طبی صلاحیتوں میں اضافہ کرنے کے لئے کوئی کسر باقی نہیں رکھے گی۔ موجودہ بحران میں جب تمام دستیاب طبی وسائل ہماری بہترین صلاحیت کے مطابق مہیا کئے جارہے ہیں، تو ایسے میں ریٹائرڈ اور سرکردہ فوجیوں سے درخواست کی جاتی ہے کہ وہ فوجی طبی پروفیشنل کی حوصلہ افزائی کریں اور ان کی حمایت کریں، جو پوری جاں فشانی اور سنجیدگی کے ساتھ اپنے فرائض انجام دے رہے ہیں۔
۔۔۔۔۔۔۔۔۔۔۔۔۔۔۔۔۔۔

U-4027
(Visitor Counter : 156
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 608 واں دن
بھارت میں ٹیکہ کاری کی مجموعی تعداد 216 کروڑ سے تجاوز کرگئی
آج شام 7 بجے تک 15 لاکھ سے زیادہ ٹیکے لگائے گئے
بھارت میں کووڈ-19 سے بچاؤ کے لئے ٹیکہ کاری کی مجموعی تعداد آج 216کروڑ  سے تجاوز کرگئی۔ آج شام 7 بجے تک 15 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10414753
|
|
دوسری خوراک
|
|
10112780
|
|
احتیاطی خوراک
|
|
6915706
|
|
صف اوّل کےکارکنان
|
|
پہلی خوراک
|
|
18435907
|
|
دوسری خوراک
|
|
17709068
|
|
احتیاطی خوراک
|
|
13457134
|
|
12 -14 سال کی عمر گروپ
|
|
پہلی خوراک
|
|
40757891
|
|
|
|
دوسری خوراک
|
|
31138941
|
|
15 تا 18 سال کی عمرکےافراد
|
|
پہلی خوراک
|
|
61845496
|
|
|
|
دوسری خوراک
|
|
52784490
|
|
18سے 44 سال کی عمر کے افراد
|
|
پہلی خوراک
|
|
561018115
|
|
دوسری خوراک
|
|
514771737
|
|
احتیاطی خوراک
|
|
82498428
|
|
45 تا59 سال کی عمرکےافراد
|
|
پہلی خوراک
|
|
203982342
|
|
دوسری خوراک
|
|
196718939
|
|
احتیاطی خوراک
|
|
43512787
|
|
60 سال کی عمرکےافراد
|
|
پہلی خوراک
|
|
127635982
|
|
دوسری خوراک
|
|
122979634
|
|
احتیاطی خوراک
|
|
44827974
|
|
مجموعی طورپردی گئی پہلی خوراک
|
|
1024090486
|
|
مجموعی طورپردی گئی دوسری خوراک
|
|
946215589
|
|
احتیاطی خوراک
|
|
191212029
|
|
میزان
|
|
2161518104
ٹیکہ کاری مہم کی آج کی حصولیابیاں آبادی کےترجیحی گروپوں کی بنیادپرتقسیم کی گئی ہیں،جودرج ذیل ہیں:
|
|
مورخہ15 ستمبر 2022 ، 
|
|
طبی کارکنان
|
|
26
|
|
26
|
|
158
|
|
158
|
|
8071
|
|
8071
|
|
صف اوّل کےکارکنان
|
|
39
|
|
39
|
|
369
|
|
369
|
|
14986
|
|
14986
|
|
12 -14 سال کی عمر گروپ
|
|
26661
|
|
26661
|
|
|
|
65729
|
|
65729
|
|
15 تا 18 سال کی عمرکےافراد
|
|
13100
|
|
13100
|
|
|
|
33513
|
|
33513
|
|
18سے 44 سال کی عمر کے افراد
|
|
19003
|
|
19003
|
|
85968
|
|
85968
|
|
782555
|
|
782555
|
|
45 تا59سال کی عمرکےافراد
|
|
2747
|
|
2747
|
|
17266
|
|
17266
|
|
318590
|
|
318590
|
|
60 سال کی عمرکےافراد
|
|
2333
|
|
2333
|
|
14253
|
|
14253
|
|
165774
|
|
165774
|
|
مجموعی طورپردی گئی پہلی خوراک
|
|
63909
|
|
مجموعی طورپردی گئی دوسری خوراک
|
|
217256
|
|
احتیاطی خوراک
|
|
1289976
|
|
میزان
|
|
1571141
ٹیکہ کاری کاعمل ملک بھر میں کمزورترین افراد کو کووڈ19 وباءکےاثرات سےمحفوظ رکھنے کےلئےایک وسیلہ ہےاورجس کا اعلی ترین سطح پرمسلسل جائزہ لیاجاتاہےاورنگرانی کی جاتی ہے۔
وزارت دفاع
اسکولوں کے بینڈ قومی جنگی یادگار پر اپنا فن پیش کریں گے
نئی دہلی:10؍فروری2022:
نئی دہلی میں واقع قومی جنگی یادگار پر اب اسکولوں کے بینڈ باری باری سے مستقل طورپر اپنا فن پیش کریں گے۔وزارت دفاع اور وزارت تعلیم نے مشترکہ طور پر یہ فیصلہ کیا ہے۔ وزارت تعلیم نے سینٹرل بورڈ آف سیکنڈری ایجوکیشن کو وزارت تعلیم اور قومی خطہ راجدھانی دہلی سرکار کے مشورے سے اسکولوں کے بینڈوں کی ایک فہرست تیار کرنے کے احکامات دیئے ہیں، تاکہ اسکول بینڈ قومی جنگی یادگار پر اپنی پیشکش دے سکیں۔ یادگار کی پاکیزگی کو ذہن میں رکھتے ہوئے نیشنل وار میموریل اینڈ میوزیم، ہیڈکوارٹرانٹیگریٹیڈ ڈیفنس اسٹافہیڈکوارٹر کے اشتراک سے بینڈ کا مقام تھیم ، دُھن وغیرہ طے کی جاسکتی ہے۔
وزارت تعلیم نے تمام ریاستوں؍مرکز کے زیر انتظام ریاستوں کے محکمے تعلیم سے اِس مستقل پروگرام کے حصے کی شکل میں نیشنل وار میموریل اینڈ میوزیم ، ہیڈکوارٹر انٹیگریٹیڈ ڈیفنس اسٹاف کے اشتراک سے پیشکش دینے کے لئے اپنی متعلقہ ریاستوں کے اسکولوں سے ایک بینڈ کا انتخاب کرنے کی گزارش کی ہے۔سی بی ایس ایس وزارت دفاع کے تعاون سے تمام اسکولوں کے ساتھ اشتراک قائم کرے گا۔
قومی جنگی یادگار میں اِن اسکول بینڈوں کی پیشکش کی امکانی تاریخ 22 فروری 2022ء ہے، جو قوم کو قومی جنگی یادگار وقف کرنے کی تیسری سال گرہ سے پہلے ہے۔ وزیر اعظم جناب نریندر مودی نے 25فروری 2019ء کو قومی جنگی یادگار کو قوم کے نام وقف کیا تھا۔
اس پہل کا مقصد اسکولی بچوں میں حب الوطنی، فرض کے تئیں وقف، حوصلہ اور قربانی کی قدروں کو جگانا اور لوگوں خاص طور پر نوجوانوں کی حصے داری کو بڑھانا ہے، تاکہ وہ اس باوقار جنگی یادگار سے جڑے مختلف پہلوؤں کا تجربہ کرسکیں۔ یہ ویرگاتھا پروجیکٹ کے نظریے کو آگے بڑھاتا ہے ، جسے دفاع اور ثقافت کی وزارتوں کے ذریعے مشترکہ طورپر بچوں کو ابتدائی دور میں جنگی ہیروز کی بہادری سے بھرپور کہانیوں کے بارے میں باخبر کرنے اور اُن میں قوم پرستی کے جذبے کو پیدا کرنے کےلئے منعقد کیا گیاتھا۔
وزارات ثقافت
کُوچ بہارمیں کل ’راشٹریہ سنسکرتی مہوتسو ‘ کے 11ویں ایڈیشن کا افتتاح کیا جائے گا
راشٹریہ سنسکرتی مہوتسو مغربی بنگال میں 14سے 28فروری ،2021تک منایا جائے گا
نئی دہلی ،13فروری، 2021
مغربی بنگال کے گورنر جناب جگدیپ دھنکھر ،وزیر مملکت برائے ثقافت اور سیاحت جناب پرہلاد سنگھ پٹیل کی موجودگی میں 14فروری ،2021کو مغربی بنگال کے کوچ بہار میں کوچ بہار پیلس میں گیارہویں راشٹریہ سنسکرتی مہوتسو کا افتتاح کریں گے۔
وزارت ثقافت کو ہندوستانی ثقافت کے تحفظ ،ترویج اور تبلیغ کا کام سونپا گیا ہے، جوٹھوس اور ناقابل تسخیر دونوں طرح سے ہے ،جس میں بین المذاہب میں روایتی لوک ڈانس اور آرٹ فارمس،پرفارمنگ آرٹس اور بھرپورقبائلی ورثے شامل ہیں۔اس مینڈیٹ کی تکمیل کےلئے ثقافتی پروگرام ،میلے اور تھیئٹرپرفارمنس کا اہتمام کیا جائےگا۔
راشٹریہ سنسکرتی مہوتسو اس وزارت کا فلیگ شپ فیسٹیول ہے ،جس کا آغاز 2015میں سات زونل کلچرسینٹروں کی فعال کارکردگی اور شراکت کے ساتھ ہوا ،جس نے ہندوستان کی زبردست ثقافت کو آڈیٹوریم اور گیلریز سے نکال کر بڑے پیمانےپر لوگوں کے سامنے لانے میں ایک اہم رول ادا کیا ہے۔دوسری ریاستوں میں ایک ریاستی کے رقص ،موسیقی ،پکوانوں اور ثقافت کی نمائش ،لوک اور قبائلی فن،نمائش اور ایک ہی وقت میں فنکاروں اور کاریگروں کو ان کے ذریعہ معاش میں مدد کےلئے ایک موثر پلیٹ فارم مہیا کرنے میں اہم کردار ادا کررہا ہے۔نومبر 2015 تک آر ایس ایم کے دس ایڈیشن متعدد ریاستوں اور شہروں جیسے دہلی،وارانسی،بینگلورو،توانگ ،گجرات ،کرناٹک،ٹہری اور مدھیہ پردیش میں منعقد کئے جاچکےہیں۔
راشٹریہ سنسکرتی مہوتسو کا گیاہواں ایڈیشن مغربی بنگال میں 14 سے 28 فروری 2021کے دوران کوچ بہار ،دارجلنگ اور مرشد آباد  میں منعقد کیا جائےگا۔
یہ آرایس ایم زیادہ اہمیت کا حامل ہے کیونکہ یہ ایسے وقت میں ہورہا ہے جب ہم کووڈ 19کی وبا سے باہر نکل رہے ہیں ،جس نے ثقافت کے شعبہ کو بری طرح متاثر کیا ہے۔اس تقریب کے ذریعہ وزارت کی کوشش ہے کہ فنکاروں مطلوبہ معاونت اور مدد فراہم کی جائےاور ساتھ ہی اس اعتماد کے ساتھ کہ تمام ضروری احتیاطی تدابیر کو پیش نظر رکھتے ہوئے کہ اب تمام ثقافتی کاموں کو اہتمام کیا جا سکتا ہے۔
مقامی فنکاروں سمیت معروف فنکار اس بڑے تہوار کا ایک حصہ ہوں گے۔راشٹریہ سنسکرتی مہوتسو-2021 میں لوک فون کی شکلوں کا احاطہ کیا جائےگا اور اس سے ا بھرتے ہوئے فن کا تجربہ کرنے کا بہترین موقع ملےگا۔آرایس ایم لوگوں کو خصوصاً نوجوانوں کو ہزاروں سال کے دوران ، ہندوستان اور ملک کے تناظر میں تاریخی اہمیت کی حامل اپنی دیسی ثقافت ،کثیرالجہتی نوعیت ،عظمت اور خوبیوں سےدوبارہ جوڑے گا۔
یہ آر ایس ایم جو مغربی بنگال میں منعقد کیا جارہا ہے اس سے مختلف ثقافتوں کے لوگوں کے مابین باہمی افہام و تفہیم اور تعلقات میں اضافہ ہوگا ، اور اس طرح ہندوستان کی مضبوط یکجہتی اور سالمیت کا تحفظ ہوگا۔
ش ح ۔ا م۔ م ف۔
U:1507
(Visitor Counter : 129
ریلوے کی وزارت
بھارتی ریلوے کے لیے دسمبر 2020 میں آمدنی اور ڈھلائی کے سلسلے میں مال بھاڑے کے اعداد وشمار اونچی سطح پر برقرار رہے
نئی دہلی،02 جنوری ،2021 / بھارتی ریلوے کے لیے دسمبر 2020 میں آمدنی اور ڈھلائی کے سلسلے میں مال بھاڑے کے اعداد وشمار اونچی سطح پر برقرار رہے۔
مشن کے طریقے پر بھارتی ریلویز کا مال بھاڑا دسمبر 2020 میں پچھلے سال کی اسی مدت کے مقابلے مال ڈھلائی اور آمدنی کے اعتبار سے کہیں زیادہ ہے۔
دسمبر 2020 میں بھارتی ریلویز کی مال ڈھالئی 118.13 ملین ٹن تھی جو پچھلے سال کی اسی مدت کے مقابلے 8.54 فیصد زیادہ ہے۔
اس مدت میں بھارتی ریلویز نے مال ڈھلائی سے 11788.11 کروڑ روپے کی آمدنی کی جو پچھلے سال کی اسی مدت کے مقابلے 757.74 کروڑ روپے  ہے ۔
دسمبر 2020 میں بھارتی ریلویز کی مال ڈھالائی 118.13 ملین ٹن رہی۔ جس میں 50.67 ملین ٹن کوئلہ، 15.31 ملین ٹن خام لوہا، 6.13 ملین ٹن اناج ، 5.23 ملین ٹن کیمیاوی کھادیں، 4.3 ملین ٹن معدنی تیل اور 7.46 ملین ٹن سیمنٹ شامل ہے۔
قابل ذکر ہے کہ بھارتی ریلوے کی طرف سے مال بھاڑے کو راغب کرنے کے لیے بہت سی رعایتیں بھی دی جا رہی ہے۔
بھارتی ریلویز نے کووڈ – 19 کو مجموعی استعداد اور کارکردگی میں بہتری لانے کے لیے ایک موقعے کے طور پر استعمال کیا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 53
(Visitor Counter : 129
سٹرک ٹرانسپورٹ اور شاہراہوں کی وزارت
قومی سڑک تحفظ بورڈ کی تشکیل کے لئے نوٹی فکیشن
سڑک ٹرانسپورٹ اور شاہراہوں کی وزارت نے 3 ستمبر 2021 کو اس کے ضوابط کے ساتھ ساتھ قومی روڈ سیفٹی بورڈ کی تشکیل کو نوٹی فائی کیاہے۔ قوانین، اس کی ساخت ، چیئر مین اور بورڈ کے ممبران کی اہلیت ، انتخاب کا عمل ،دفتر کی شرائط ،استعفیٰ اور ہٹانے کا پروسیزر ، بورڈ کے اختیارات اور کام کاج اور بورڈ کی میٹنگ وغیر ہ کے تعلق سے خصوصی التزامات کی وضاحت کرتے ہیں۔
بورڈ کا صدر دفتر، قومی راجدھانی خطے میں ہوگا اور بورڈ ،ہندوستان کے دوسرے مقامات پردفتر قائم کرسکتا ہے ۔ بورڈ میں چیئر مین شامل ہوگا اور یہ تین سے کم نہیں ہوں گے جبکہ اس میں زیادہ سے زیادہ سات ممبران کی شمولیت ہوگی جس کی تقرری مرکزی حکومت کی جانب سے عمل میں آئے گی۔
بورڈ ، سڑک تحفظ ، جدت طرازی کے فروغ اور نئی ٹکنالوجی اپنانے اور ٹریفک اور موٹر گاڑیوں کو ریگولیٹ کرنے کے لئے ذمہ دار ہوگا۔ اس مقصد کے حصول کے لئے بورڈ درج ذیل امور پر عمل کرے گا۔
- سڑک تحفظ ، آمدورفت کے بندوبست اور پہاڑی خطوں کے لئے سڑ ک کی تعمیر کے لئے خصوصی معیارات کو وضع کرنا ۔ صلاحیت سازی اور ٹریفک پولیس کے لئے ہنر مندی کا فروغ ، اسپتال کے حکام ، شاہراہ کے حکام ،تعلیمی اور تحقیقی اداروں اوردیگر اداروں کے لئے رہنما ہدایات ۔  ٹراما ادارے اور نیم طبی اداروں کو قائم کرنے اور انہیں آپریٹ کرنےکے لئے رہنما ہدایات جس پر مرکزی حکومت غور کرے گی۔
- سڑک تحفظ اور آمدورفت کے بندوبست پر مرکزی حکومت ، ریاستی حکومتوں اور مقامی حکام کے لئے تکنیکی مشورے اور امداد فراہم کرنا ۔
-  اچھی سمری ٹن کو فروغ  سڑ ک تحفظ اور آمدورفت کے بندوبست میں بہترین مشقیں  وھیکلر انجنئرنگ کے شعبے میں نئی وھیکل ٹکنالوجی  بین الاقوامی تنظیموں کے ساتھ مشترکہ ربط وضبط اور
 بین الاقوامی تکنیکی معیارات اور گھریلو تکنیکی معیارات کے درمیان مستقل مزاجی ۔
- سڑک تحفظ، آمدورفت کے بندوبست ، حادثات کی تحقیقات کو بہتر بنانے کے لئے تحقیق کا انتظام ۔
وزارت دفاع
آئی اے ایف اور ایف اے ایس ایف نے ڈیزرٹ نائٹ 2021 مشقیں مکمل کیں
نئی دلّی ، 24 جنوری / بھارتی فضائیہ اور فرانس کی فضائی اور خلائی فورس نے جودھپور میں فضائیہ کے اڈے پر ایکسرسائز ڈیزر نائٹ 2021 میں شرکت کی ۔ اپنی نوعیت کی اِس باہمی مشق میں دونوں طرف سے ایس یو -30 ایم کے آئی اور میراج 2000 کے ساتھ ساتھ رافیل طیاروں نے بھی شرکت کی ۔ ان مشقوں میں بڑی تعداد میں فورس سمیت پیچیدہ مشن شامل کئے گئے ۔ بھارتی فضائیہ کی طرف سے اے ڈبلیو اے سی ایس ، اے ای ڈبلیو اینڈ سی طیاروں کے ساتھ ساتھ ایف اے ایس ایف کی طرف سے اے 400 ایم اور اے 330 پر مبنی ایم آر ٹی ٹی طیاروں کا استعمال کیا گیا ۔ دونوں فورسز نے آپریشن کی صلاحیت اور ایک دوسرے کے ساتھ آپریشن کی صلاحیتوں میں میں اضافے کی خاطر حقیقی طرز پر مشقوں کو انجام دیا ۔ ان مشقوں میں بہترین طریقۂ کار میں ساجھیداری کرنے اور خاص طور پر رافیل طیاروں کو موثر جنگی کارروائی میں استعمال کرنے کا موقع فراہم کیا گیا۔
چیف آف ڈیفنس اسٹاف جنرل بپن راوت ، پی وی ایس ایم ، یو وائی ایس ایم ، اے وی ایس ایم ، وائی ایس ایم ، ایس ، وی ایس ایم ، اے ڈی سی نے 21 جنوری ، 2021 ء کو فضائیہ کے جودھپور اسٹیشن کا دورہ کیا اور مشقوں میں حصہ لینے والی فورسز کے ساتھ گفتگو کی ۔ انہوں نے ایف اے ایس ایف کے کنٹنجنٹ لیڈر میجر جنرل لارنٹ لربٹ کے ساتھ ایم آر ٹی ٹی پر پرواز کی ، جہاں انہوں نے آئی اے ایف اور ایف اے ایس ایف کے جنگی طیاروں کے فضاء سے فضاء میں ایندھن بھرنے کے آپریشن کا مشاہدہ کیا ۔
23 جنوری ، 2021 ء کو فضائیہ کے سربراہ ایئر چیف مارشل آر کے ایس بھدوریا ، پی وی ایس ایم ، اے وی ایس ایم ، وی ایم ، اے ڈی سی نے بھارت میں فرانس کے سفیر جناب ایمینوول لینائن کے ساتھ فضائیہ کے جودھپور اڈے کا دورہ کیا ۔ ان ممتاز مہمانوں کا ایئر مارشل ایس کے گھوٹیا ، پی وی ایس ایم ، وی ایس ایم ، اے او سی - اِن – سی ، ایس ڈبلیو اے سی نے خیر مقدم کیا ۔ انہوں نے چار دن کے مختصر وقفے میں منعقد کئے گئے پیچیدہ آپریشنس اور ایک دوسرے کے ساتھ مل کر آپریشن انجام دینے کے لئے ، اُن کی ستائش کی ۔ انہوں نے مشقوں کو خوش اسلوبی سے انجام دینے کے لئے دونوں طرف کے منصوبہ بندی ، آپریشن اور منٹیننس کے عملے کی ستائش کی ۔ سی اے ایس نے ایف اے ایس ایف کے کنٹنجنٹ کے لئے ، اُن کی اسکائی روس تعیناتی کے نئے مرحلے کے لئے نیک خواہشات کا اظہار کیا ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 757
(Visitor Counter : 104